Vrou skuldig aan polisieman se moord | Maroela Media
Die vrou van konst. Mbuyisela James Concoshi (34), wie se halfnaakte liggaam verlede Januarie in sy motor naby Welkom in die Vrystaat aangetref is, is skuldig bevind en gevonnis vir haar aandeel aan sy moord.
Kapt. Philani Nkwalase, woordvoerder van die Valke in die Vrystaat, het gesê Nomalanga Paulinah Concoshi (40) en haar twee medepligtiges, Papiki Jack Mateise (32) en Bassie Ndude (27), is al drie Donderdag in die Virginia-hooggeregshof skuldig bevind.
Concoshi is Vrydag tot 25 jaar tronkstraf gevonnis.
"Mateise sal die res van sy lewe agter tralies deurbring terwyl Ndude ook 25 jaar tronkstraf opgelê is met 'n bykomende drie jaar vir diefstal. Ndude se vonnisse sal nie gelyklopend uitgedien word nie," het Nkwalase gesê.
Die vierde verdagte, Kopano Samuel Mojanaga (20), het op 31 Januarie skuldig gepleit en is tot 20 jaar tronkstraf gevonnis.
Al vier verdagtes is kort daarna weens sy moord vasgetrek.
Wie's die 4de verdagte?
Dankie vir jou navraag. Soos in die berig gemeld, is die vierde verdagte Kopano Samuel Mojanaga (20).
Na n paar jaar se goeie gedrag is hy uit op parool. Waar is die geregtigheid daaraan?
Mense moor te maklik .. want hulle straf is nie swaar genoeg nie
Eerste keer wat ek lees van 'n regter wat sê dat die vonnisse nie gelyktydig uitgedien sal word nie maar opeenvolgend. Die ander regters kan by hom leer.